<classify> Yanga imelitumia dirisha dogo la usajili kwa kunasa wachezaji wawili Paul Nonga na kiungo mshambuliaji wa kimataifa kutoka Niger Issoufou Boubacar Garba, ambapo kila mmoja amepewa mkataba wa miaka miwili.Akizungumza na gazeti hili jana Pluijm, alisema anataka kuibadili Yanga na kuifanya kuwa timu bora Afrika ndiyo maana anataka kuwa na kikosi kipana chenye wachezaji wengi wenye uwezo unaofanana na wanacheza kwa kufuata kile anachowafundisha na siyo kutegemea uwezo wa mchezaji mmoja mmoja.Ninachotaka kila mchezaji wa Yanga aweze kutoa mchango wake katika mafanikio ya timu siyo kutegemea mchezaji fulani kwa mfano ligi yetu ipo katika ushindani mkubwa wa kuwania ubingwa na sisi tuna rundo la wachezaji ambao ni majeruhi kama tunategemea mchango wa mchezaji fulani ambaye kwa sasa ni mgonjwa ni lazima tutapoteza muelekeo na kupoteza lengo letu,alisema Pluijm.Kocha huyo alisema bado kuna mabadiliko makubwa anataka kuyafanya kwenye timu hiyo kwa kuleta wachezaji wenye uwezo mkubwa katika kushiriki michuano mikubwa kama wanayotarajia kushiriki hivi karibuni na akiamini hiyo ndiyo inaweza kuwa njia ya kufika kule anapotaka kuifikisha timu hiyo ambayo ndiyo bingwa mtetezi wa taji la Ligi Kuu ya Tanzania Bara.Alisema mabadiliko hayo siyo kwa wachezaji wa kimataifa pekee bali hata wale wa ndani ambao watashindwa kuonesha juhudi viwango vyao kushuka anaweza kuachana nao na kusajili wengine ambao anaamini wataweza kuipigania timu hiyo na kufika kule anapopataka.Soka ni biashara kubwa siyo kwa klabu hata mchezaji mwenyewe na ni mchezo wenye ushindani mkubwa duniani kwa sasa hivyo kila mmoja lazima awajibike kuhakikisha tunapata kile tulichokikusudia kwasababu viongozi wanatumia garama kubwa kwa ajili ya kuiandaa timu na sisi tunapaswa kuonesha shukrani kwa kile tunachopewa zipo timu nyingine hazipati hiki tunachowezeshwa, alisema.Aidha kocha huyo alisema ana imani kubwa na wachezaji aliowasajili kwenye dirisha dogo Garba na Nonga, kuwa wataongeza nguvu na mapambano na kusaidia kupata ushindi katika mechi zao za Ligi Kuu, inayoendelea hivi sasa pamoja na michuano ya Ligi ya Mabingwa Afrika ambayo watashiriki mapema mwakani.  <topic>: michezo 